**ELŐTERJESZTÉS**

Bátaapáti Község Önkormányzata Képviselő- testületének

 2022. május 24.-én tartandó

rendes/rendkívüli testületi ülésére

8. napirendi ponthoz

|  |  |
| --- | --- |
| Tárgy: | Beszámoló Bátaapáti közbiztonsági helyzetéről, a közbiztonság érdekében tett intézkedésekről és az azokkal kapcsolatos feladatokról. |
| Előterjesztő: | Krachun Szilárd polgármester |
| Előterjesztést készítette: | dr. Brandt Huba osztályvezető |
| Mellékletek száma: | 2 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

A rendőrségről szóló 1994. évi XXXIV. törvény 8. § (4) bekezdés rendelkezései értelmében a rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.

Dr. Bíró Attila kapitány úr ezen feladatának eleget téve, az idei évben is megküldte beszámolóját Bátaapáti községre vonatkozóan.

A beszámoló tartalmazza a község közbiztonsági helyzetének értékelését, mely magában foglalja: a bűnügyi helyzet bemutatását, a bűzüldözői munka értékelésété, a tulajdon elleni szabálysértésekkel kapcsolatos tapasztalatokat, adatokat; a közlekedésbiztonsági helyzetet, az abban bekövetkezett változásokat. Részletesen ismerteti a közbiztonság érdekében tett intézkedéseket és az azzal kapcsolatosan feladatokat, valamint a rendőrség együttműködő munkáját a helyi önkormányzatokkal, szervezetekkel, intézményekkel.

A beszámoló összegző részében megállapításra kerül, hogy az elmúlt évet kiegyensúlyozott, szélsőségektől mentes időszak jellemezte. Jogsértések esetén hatékonyan fellépnek, felderítési eredményeik folyamatosan javulnak.

Kérem Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjenek.

Határozati javaslat:

Bátaapáti Község Önkormányzatának Képviselő-testülete a rendőrségről szóló 1994. évi XXXIV. törvény 8. § (4) bekezdése alapján a Bonyhádi Rendőrkapitányság által készített, Bátaapáti község közbiztonsági helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámolót – megköszönve a Rendőrkapitányság munkáját - elfogadja.

Bátaapáti, 2022. május 19.

 Krachun Szilárd s.k.

 polgármester